Sfidat e reja të Natos - 2003-04-09
Diskutim në Komisionin e Senatit amerikan lidhur me objektivat kryesore të aleancës në procesin e transformimit
Nënsekretari Grossman theksoi se takimi i Pragës parashtroi planin e punës për zgjidhjen e këtij problemi, duke bashkuar burimet ekzistuese dhe duke u përqëndruar në specializimin e vendeve anëtare. Paralelisht me përpjekjet për zgjerimin e Aleancës me anëtarë të rinj, duhet të vazhdojnë edhe përpjekjet për krijimin e partneriteteve të reja. Shtetet e Bashkuara dhe aleatët e tyre duhet të përqëndrohen jo vetëm në sfidat aktuale, tha gjenerali Wesley Clark, por edhe në krijimin e procedurave dhe institucioneve që do të nevojiten në të ardhmen. Ai theksoi nevojën që fuqia ushtarake dhe epërsia ekonomike të përdoren për të nxitur demokracinë dhe përparimin në botë dhe për t’u prerë rrugën konflikteve. Gjenerali Clark theksoi nevojën e forcimit të bashkëpunimit me aleatët në Evropë. Terrorizmi dhe armët e shkatërrimit në masë mund të ndryshojnë natyrën e rreziqeve me të cilat përballet Amerika, por nuk ndryshojnë në mënyrë rrënjësore natyrën e përgjigjes së Shteteve të Bashkuara, tha zoti Clark. tha gjenerali. Redaktori i revistës Weekly Standart, William Kristol, theksoi se Natoja do të vazhdojë të jetë një pjesë e rëndësishme e politikës së jashtme amerikane, por ai vuri në dukje nevojën e krijimit dhe të forcimit të aleancave të tjera jashtë Natos, për të përballuar situata të ngjashme me atë që u krijua në prag të ndërhyrjes në Irak. tha zoti Kristol. Së shpejti Kongresi amerikan do të debatojë zgjerimin e Aleancës me anëtarë të rinj, një hap i rëndësishëm që shihet si shtrirje e zonës së sigurisë më tej drejt lindjes. Sfidave të reja për sigurimin ndërkombëtar dhe aleancat jo tradicionale të Shteteve të Bashkuara në luftë kundër terrorizmit, mendohet se do të ndikojnë edhe në rolin e Aleancës në të ardhmen. //rd//